
             Nr.23/186/2005
AVIZ

asupra proiectului de Lege privind regimul finanţărilor nerambursabile din fonduri publice alocate pentru activităţi nonprofit de interes general


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege privind regimul finanţărilor nerambursabile din fonduri publice alocate pentru activităţi nonprofit de interes general, trimis cu adresa nr.P.L.X 453 din 10 octombrie 2005, înregistrată sub nr.23/186 din 11 octombrie 2005.



Camera Deputaţilor este Cameră decizională.



Potrivit prevederilor art.60 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din 13 octombrie 2005.



În urma dezbaterilor, comisia a hotărât cu unanimitate de voturi, avizarea favorabilă a proiectului de lege cu amendamente admise de comisie care se regăsesc în anexă.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                     PREŞEDINTE,
                Dan Ioan Popescu                                    Aurelia Vasile
Consilier, 

Viorela Gondoş

ANEXĂ

A M E N D A M E N T E    A D M I S E

la proiectul de Lege privind regimul finanţărilor nerambursabile din fonduri publice 

alocate pentru activităţi nonprofit de interes general
	Nr.

crt.
	Proiect de lege
privind regimul finanţărilor nerambursabile din fonduri publice alocate pentru activităţi nonprofit de interes general,

adoptat de Senat

	Amendamente admise
	Motivaţia

	0
	1
	2
	3

	1.
	Art.12. – (1) Pentru aceeaşi activitate nonprofit, un beneficiar nu poate contracta decât o singură finanţare nerambursabilă de la aceeaşi autoritate finanţatoare.
(2) În cazul în care un beneficiar contractează, în cursul aceluiaşi an fiscal, mai mult de o finanţare nerambursabilă de la aceeaşi autoritate finanţatoare, nivelul finanţării nu poate depăşi jumătate din totalul fondurilor publice alocate programelor aprobate anual în bugetul autorităţii finanţatoare respective.

(3) În vederea participării la o procedură de selecţie, solicitanţii sunt obligaţi să prezinte autorităţii finanţatoare o declaraţie pe propria răspundere care să dovedească încadrarea în prevederile alin.(1) şi (2).
	Articolul 12 se modifică şi va avea următorul cuprins:
Art.12. – Pentru aceeaşi activitate nonprofit, un beneficiar nu poate contracta decât o singură finanţare nerambursabilă de aceeaşi autoritate finanţatoare, nivelul finanţării neputând depăşi o treime din totalul fondurilor publice alocate programelor aprobate anual în bugetul autorităţii finanţatoare respective.

Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru – PSD


	Între alin.(1) şi (2) din textul adoptat de Senat există o contradicţie de fond.

Dacă în alin.(1) se permite ca printr-o activitate nonprofit se poate contracta la o autoritate finanţatoare o singură finanţare nerambursabilă a cărui nivel al finanţării poate fi egal cu totalul fondurilor autorităţii finanţatoare, în alin.(2) acelaşi beneficiar poate 


	0
	1
	2
	3

	
	
	
	apela la mai multe finanţări pentru care nivelul finanţării nu poate depăşi jumătatea fondului autorităţii finanţatoare.

Reformularea propusă desfiinţează această contradicţie şi asigură posibilitatea ca mai mulţi beneficiari să aibă acces la fondurile respective.


	2.
	Art.14. – (3) În cazul în care, în urma repetării procedurii, numărul participanţilor care au depus propunerea de proiect este mai mic de doi, autoritatea finanţatoare are dreptul de a atribui contractul de finanţare nerambursabilă solicitantului care a depus propunerea de proiect, în condiţiile legii.


	Art.14. – (3) În cazul în care, în urma repetării procedurii, numai un participant a depus propunerea de proiect, autoritatea finanţatoare are dreptul de a atribui contractul de finanţare nerambursabilă acestuia, în condiţiile legii.

Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru – PSD


	Reformulare pentru o mai bună claritate a textului.


                                          PREŞEDINTE,                                                                PREŞEDINTE,

                                       Dan Ioan Popescu                                                               Aurelia Vasile

Consilier, Viorela Gondoş

